དེང་སང་ང་ཚོའི་སྤྱི་ཚོགས་ནང་ད་ལྟའི་བཀའ་ཤག་འདིའི་བཀའ་བློན་ཚོས་བོད་རང་གི་ཡིག་གེ་ཤེས་ཀྱི་མེད་པ་དང་།རང་མི་རིགས་ཀྱི་རིག་གཞུང་ལ་དུང་བ་མེད་རབས་སོགས་བཤད་དེ་སྐྱོན་བརྗོད་བྱེད་མཁན་དང།ཁ་རྡུང་གཏོང་མཁན་གྱི་རིགས་གང་མང་ཞིག་ཡོད་རེད་ལ།ལྷག་པར་མི་སྒེར་གྱི་དགའ་མིན་དགའ་དོགས་དང་འཁོན་འཛིན་སོགས་རྒྱུ་མཚན་དུ་བྱས་ཏེ་སྐྱོན་འཛུགས་དང་རྒྱབ་བཤད་བྱེད་མཁན་གྱི་དྲ་འབུའི་རིགས་ཀྱང་ཡོད་རེད།འོན་ཀྱང་དེ་དག་གི་ནང་ལས་ཁ་ཤས་ཀྱིས་གནད་དོན་གང་གི་ཐད་ནས་བཀའ་ཤག་འདིས་འཐུས་ཤོར་འགྲོ་ཡི་ཡོད་པ་ཤེས་ཀྱི་ཡོད་ན་ཡང་།གནད་དོན་དེ་གླེང་ཙམ་ལས་གཏིང་ཟབ་ས་ནས་གླེང་ཐབས་བྱས་མེད་པ་དང་།ཁ་ཤས་ཀྱིས་སོ་སོ་མི་དགའ་བ་རྒྱུ་མཚན་དུ་བྱས་ནས་སྐྱོན་འཛུགས་དང་རྒྱབ་བཤད་བྱས་ཏེ།སྤྱི་ཚོགས་དཀྲུག་ཤིང་དང་ནང་ཁུལ་མི་བདེ་བ་བཟོས་པ་ཙམ་ལས།དངོས་གནས་བཀའ་ཤག་འདིའི་སྐྱོན་དང་འཐུས་ཤོར་ཡོད་སའི་གནད་དོན་གྱི་ཐད་ནས་གླེང་སྟེ་སྐྱོན་བརྗོད་དང་ལམ་སྟོན་བྱེད་མཁན་བྱུང་མ་སོང་བ་ལྟ་བུ་རེད།དེ་བས་དེ་རིང་ངས་བོད་མིའི་སྒྲིག་འཛུགས་ཀྱི་བཀའ་ཤག་འདིས།བོད་སྐད་ཡིག་ལ་བརྩི་མཐོང་ག་ཚོད་ཡོད་མེད་དང་།ཤེས་ཡོན་སྲིད་ཇུས་ལག་བསྟར་བྱེད་ཕྱོགས་བཅས་ཀྱི་ཐད་ནས་གླེང་རྒྱུ་ཡིན།